เคาะแล้ว! รถไฟทางคู่“นครปฐม-หัวหิน”เสนอราคาต่ำสุด 8,198 ลบ.
รฟท.เผยผลประมูลรถไฟทางคู่นครปฐม-หัวหินสัญญา 1 เสนอราคาต่ำสุด 8,198 ลบ.จากราคากลาง 8,390 ลบ.
30 พ.ค. 2561

การรถไฟแห่งประเทศไทย (รฟท.) เปิดเผยว่า ผลการประกวดราคาโครงการรถไฟทางคู่ ช่วงนครปฐม-หัวหิน สัญญา 1 ช่วงนครปฐม-หนองปลาไหล มีผู้เสนอราคาต่ำสุดที่ 8,198 ล้านบาท ต่ำกว่าราคากลางที่ 8,390 ล้านบาท โดยมีผู้เข้าร่วมประมูลทั้งหมด 11 ราย อย่างไรก็ตาม รฟท.ยังไม่ได้เปิดเผยผู้ที่เสนอราคาต่ำสุดดังกล่าว
ลำดับต่อไป รฟท.จะเริ่มเคาะราคาประมูลสัญญาที่ 2 ช่วงหนองปลาไหล-หัวหิน ราคากลาง 7,676.93 ล้านบาท โดยมีผู้เข้าร่วมประมูล 11 รายเช่นกัน